கேள்வி: சாருகேசி (எழுத்தாளர்) பற்றி தகவல் சொல்.
பதில்: சாருகேசி என்ற புனைபெயரைக் கொண்ட எஸ். விஸ்வநாதன் (1938 - சனவரி 30, 2019) தமிழக எழுத்தாளரும், இசை விமர்சகரும் ஆவார். பிரபலமான வார, மாத இதழ்களில் தமிழிலும் ஆங்கிலத்திலும் சங்கீத, நாட்டிய, நாடக விமர்சனங்கள் எழுதி வந்தார்.
கேள்வி: சாருகேசி (எழுத்தாளர்) - வாழ்க்கைக் குறிப்பு பற்றி நீங்கள் என்ன அறிந்துள்ளீர்கள்?
பதில்: சாருகேசியின் இயற்பெயர் சுப்பிரமணியன் விஸ்வநாதன். பாலக்காடு பிறந்தார். எழுத்தாளர் ஆர். மகாதேவன் உறவினர். இவரது முதல் கட்டுரை 1955 ‘கண்ணன்’ இதழில் வெளியானது. முதல் சிறுகதை 1960 இல் கல்கி இதழில் வெளியானது. அகமதாபாத் தனியார் நிறுவனம் ஒன்றில் பணிபுரிந்தார். பின்னர் சென்னை திரும்பி இந்து, வீக்எண்ட் எக்ஸ்பிரஸ், எகனாமிக் டைம்சு போன்ற நாளிதழ்களில் ஆங்கிலக் கட்டுரைகளை எழுதினார். சுதா மூர்த்தியின் மூன்று ஆங்கில நூல்களைத் தமிழாக்கம் செய்துள்ளார். பின்னாட்களில் தனது கர்நாடக இசை அறிவைப் பெருக்கிக் கொண்டார். 1980-களில் சமூக ஆர்வலர்கள், இலக்கிய ஆர்வலர்கள், அரசியல்வாதிகள், கலைத்துறையினர் என பலர்காணல்களை கல்கியில் எழுதினார். ''உலக மாமியார்களே ஒன்று சேருங்கள்'' என்ற இவரது சிறுகதை கல்கியில் முதல்பரிசை வென்றது. 28 இளம் கலைஞர்களின் நேர்காணல்கள் 'இயல் இசை நாடகம்' என்ற பெயரிலேயே நூலாக வெளிவந்தது.
கேள்வி: சாருகேசி (எழுத்தாளர்) - சமூகப் பணி குறித்து விரிவாக சொல்லுங்கள்.
பதில்: புத்தக நண்பர்கள் சங்கத்தில் இவரது பங்களிப்பு முக்கியமானது. தேவன் அறக்கட்டளையிலும் முக்கியப் பொறுப்புகளை ஏற்று செயல்பட்டு வந்தார்.